Predkladacia správa

V tomto materiáli sa predkladá vláde SR návrh na schválenie pokračovania projektovej príprave, projektom pre stavebné konanie, ktorý riešením prístavby a nadstavby terajších budov Štátneho ústavu pre kontrolu liečiv v Bratislave na Kvetnej ul. č. 11 (ŠÚKL) a budúcou výstavbou definitívne sústredí jeho doterajšie prevádzky. ŠÚKL má doteraz rozptýlené prevádzky na rôznych miestach Bratislavy a v jej okolí, a návrh priamo súvisí so súčasným a budúcim spoločenským postavením tohto subjektu v rámci EÚ.

ŠÚKL okrem úloh, ktoré plní v rezorte zdravotníctva Slovenskej republiky (pozri nižšie), naviac zabezpečuje úlohy, ktoré vyplývajú z implementácie legislatívnych predpisov Európskej únie, a je výkonnou zložkou na plnenie prioritnej úlohy, ktorou je  zabezpečenie administratívnych kapacít v negociačnej kapitole č. 1 - Slobodný pohyb tovaru v sektoroch Humánne lieky a Zdravotnícke pomôcky. Svojou organizačnou, personálnou ale i materiálnou podstatou musí byť takto ŠÚKL pripravený na plnenie úloh v špecifických  oblastiach hlavne po prijatí Slovenskej republiky do EÚ. 

V súvislosti s úlohami, ktoré má ŠÚKL plniť aj v oblasti registrácie liekov, dohľadu nad liekmi, klinického skúšania liekov, kontroly liekov, kontroly reklamy na lieky, sledovania nežiaducich účinkov liekov, inšpekcie, správnej výrobnej praxe, správnej veľko-distribučnej praxe, správnej lekárenskej praxe, správnej klinickej praxe a správnej laboratórnej praxe v súlade s príslušnou legislatívou Európskej únie, je navrhovaná investičná akcia "Štátny ústav pre kontrolu liečiv v Bratislave - prístavba a nadstavba" nevyhnutná. 

V zákone o štátnom rozpočte na rok 2002 sa počíta s financovaním tejto akcie  v rámci rezervy kapitoly MZ SR na začínané stavby. Vzhľadom ale na  očakávané celkové náklady stavby, ktoré dosahujú sumu 137 393 711 tis. Sk (CÚ 2002), Ministerstvo financií SR podmienilo jej zaradenie medzi  stavby hradené z individuálnych kapitálových výdavkov v rámci rozpisu záväzných ukazovateľov štátneho rozpočtu na rok 2002,  predložením návrhového materiálu na rokovanie vlády SR.

Vypracovaný materiál bol okrem ostatných subjektov pripomienkovaný Ministerstvom financií SR a Ministerstvom výstavby a regionálneho rozvoja SR, a v tomto zmysle bol aj predložený na rokovanie vlády. Vláda na svojom rokovaní 9.05.2002 (bod. 31) prerušila  o ňom rokovanie vzhľadom na to, že sa konštatovala jeho neúplnosť (vzhľadom na stanovisko MVRR SR).

Už 10.05.2002 sa  na podnet MZ SR uskutočnila pracovná porada na MVRR SR, cieľom ktorej bolo objasnenie a koordinovanie požiadaviek pripomienkového konania na doplnenie predkladaného materiálu.

V uplynulých týždňoch sa uskutočnili ďalšie rokovania na  MVRR SR a MF SR, a na základe ich výsledkov a písomných stanovísk bol návrh rokovacieho materiálu definitívne dopracovaný.
S MF SR sa dohodlo a bolo preukázané, že
-	Sa do znenia návrhu uznesenia dá len pokračovanie v projektovej príprave stavby v roku 2002
-	Že touto stavbou nedôjde k zvyšovaniu rozostavanosti v rezorte zdravotníctva
-	MZ SR má v roku 2002 finančné krytie na pokračovanie v projektovej príprave stavby
-	Sú vytvorené všetky predpoklady pre financovanie začatia výstavby tejto stavby v roku 2003

Splnená je aj požiadavka  MVRR SR, aby MZ SR predložilo prepracovaný Rezortný rozvojový program verejných prác na roky 2003 – 2005, v ktorom bude táto stavba zaradená medzi priority rezortu zdravotníctva.

Poznamenáva sa, že k materiálu na rokovanie vlády SR: “K návrhu Rozvojového programu priorít verejných prác na roky 2003 – 2005 a návrhu na zrušenie úlohy B. 5 uznesenia vlády SR č. 457/1998” z 10.07.2002 sme pripomenuli, že túto stavbu po úspešnom pripomienkovom 
konaní opätovne predložíme na rokovanie vlády, aby ju odporučila doplniť už do schválených priorít RPPVP na uvedené roky, ktoré sú obsiahnuté v uznesení vlády č. 798 zo 17.07.2002

Návrh nemá vplyv na zamestnanosť a tvorbu pracovných miest; nevyvolá žiadne environmentálne vplyvy.